**รู้ทันมะเร็ง:รวมพลังต้านภัยมะเร็งไทย&มะเร็งโลก**

**คอลัมน์ รู้ทันมะเร็ง : รวมพลังต้านภัยมะเร็งไทย & มะเร็งโลก : โดย ... นพ.วีรวุฒิ อิ่มสำราญ**

                 ปลายสัปดาห์ที่ผ่านมาหลายภาคส่วนที่เกี่ยวข้องกับภารกิจด้านโรค[มะเร็ง](http://www.komchadluek.net/search.php?search=มะเร็ง)ทั่วประเทศทั้งภาครัฐภาคเอกชน ต่างร่วมแรงร่วมใจกันจัดงานวัน[มะเร็ง](http://www.komchadluek.net/search.php?search=มะเร็ง)โลก ซึ่งตรงกับวันที่ 4 กุมภาพันธ์ ของทุกๆ ปี องค์การอนามัยโลกหรือ WHO โดยสมาพันธ์ควบคุมโรค[มะเร็ง](http://www.komchadluek.net/search.php?search=มะเร็ง)ระหว่างประเทศเป็นหน่วยงานที่จัดการประชุมระดมสมองของผู้รู้ผู้เชี่ยวชาญด้านโรค[มะเร็ง](http://www.komchadluek.net/search.php?search=มะเร็ง)ทั่วโลกว่า ในแต่ละปีจะเน้นหัวข้อการรณรงค์เรื่องอะไรของโรค[มะเร็ง](http://www.komchadluek.net/search.php?search=มะเร็ง)เป็นพิเศษ โดยต้องสอดคล้องกับเป้าประสงค์หลักของการจัดงานวัน[มะเร็ง](http://www.komchadluek.net/search.php?search=มะเร็ง)โลกคือ เน้นให้ทุกประเทศทั่วโลกดำเนินการรณรงค์ด้านการป้องกันและควบคุมโรค[มะเร็ง](http://www.komchadluek.net/search.php?search=มะเร็ง)ให้ชัดเจนและเป็นรูปธรรม หรืออีกนัยหนึ่งคือทำให้นำไปสู่การปฏิบัติได้อย่างแท้จริง

                 ในปีนี้ใช้หัวข้อว่า “Together it is possible” หมายถึงหากเรารวมพลังร่วมแรงร่วมใจไปด้วยกัน ย่อมเป็นไปได้ที่จะแก้ปัญหาโรค[มะเร็ง](http://www.komchadluek.net/search.php?search=มะเร็ง) โดยมีเป้าหมายคือ ลดอัตราการตายจากโรค[มะเร็ง](http://www.komchadluek.net/search.php?search=มะเร็ง)และโรคไม่ติดต่ออื่นๆ ให้ได้ร้อยละ 25 ภายในปี พ.ศ. 2568 หรือในอีก 13 ปีข้างหน้า เหตุเพราะจากสถิติขององค์การอนามัยโลกพบว่าในปี พ.ศ. 2548 มีผู้คนทั่วโลกเสียชีวิตจากโรค[มะเร็ง](http://www.komchadluek.net/search.php?search=มะเร็ง) 7.8 ล้านคน และคาดว่าหากปล่อยให้สถานการณ์เป็นไปแบบเอาไม่อยู่ไปเรื่อยๆ ในปี พ.ศ. 2573 จะมีผู้เสียชีวิตเพิ่มสูงมากถึง 11.4 ล้านคน โดยส่วนใหญ่อยู่ในประเทศที่กำลังพัฒนาอันหมายรวมถึงพี่ไทยเราด้วย ดังนั้น บรรดาผู้เชี่ยวชาญระดับสูงจากองค์กรต่างๆ กว่า 60 ประเทศทั่วโลกจึงไม่สามารถนิ่งดูดาย ต้องกำหนดเป้าหมายเป็นตัวเลขให้ชัดเจนเพื่อให้ทุกประเทศสมาชิกนำไปถือปฏิบัติอย่างจริงจัง

                 อันว่าประเทศไทยเราก็มิได้น้อยหน้ากว่าประเทศที่กำลังพัฒนาอื่นๆ กล่าวคือ โรค[มะเร็ง](http://www.komchadluek.net/search.php?search=มะเร็ง)ครองแชมป์เพชฌฆาตมือวางอันดับหนึ่งที่คร่าชีวิตคนไทยสูงสุดต่อเนื่องมาตลอดนับตั้งแต่ปี พ.ศ. 2542 เป็นต้นมา โดย[มะเร็ง](http://www.komchadluek.net/search.php?search=มะเร็ง)ตับทางเดินน้ำดี และ[มะเร็ง](http://www.komchadluek.net/search.php?search=มะเร็ง)ปอด ครองเหรียญทองและเหรียญเงินตามลำดับในเพศชาย ส่วนในเพศหญิง [มะเร็ง](http://www.komchadluek.net/search.php?search=มะเร็ง)เต้านมเพิ่งแซงโค้งเข้าเส้นชัยแทนแชมป์เก่าอย่าง[มะเร็ง](http://www.komchadluek.net/search.php?search=มะเร็ง)ปากมดลูกเมื่อปีที่ผ่านมา ทั้งนี้ เนื่องจากประเทศไทยเรามีการดำเนินโครงการระดับชาติในการคัดกรอง[มะเร็ง](http://www.komchadluek.net/search.php?search=มะเร็ง)ปากมดลูกให้ฟรีแก่กลุ่มเป้าหมาย โดยความร่วมมือกันระหว่างสถาบัน[มะเร็ง](http://www.komchadluek.net/search.php?search=มะเร็ง)แห่งชาติ กรมการแพทย์และสำนักงานหลักประกันสุขภาพแห่งชาติมาอย่างต่อเนื่อง ส่งผลให้จำนวนผู้ป่วย[มะเร็ง](http://www.komchadluek.net/search.php?search=มะเร็ง)ปากมดลูกลดจำนวนลงอย่างเห็นได้ชัด และมีแผนที่จะดำเนินโครงการคัดกรอง[มะเร็ง](http://www.komchadluek.net/search.php?search=มะเร็ง)ลำไส้ใหญ่ระดับชาติในอนาคตอันใกล้นี้

                 เมืองไทยเราก็มีวันต่อต้านโรค[มะเร็ง](http://www.komchadluek.net/search.php?search=มะเร็ง)แห่งชาติคือวันที่ 10 ธันวาคมของทุกปี มีมาก่อน 4 กุมภาพันธ์วัน[มะเร็ง](http://www.komchadluek.net/search.php?search=มะเร็ง)โลกมานานหลายสิบปี เพราะเป็นวันที่พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินไปทรงเปิดอาคารดำรงนิราดูรของสถาบัน[มะเร็ง](http://www.komchadluek.net/search.php?search=มะเร็ง)แห่งชาติในวันที่ 10 ธันวาคม พ.ศ. 2511 แต่อาจเป็นเพราะตรงกับวันรัฐธรรมนูญเลยทำให้น้อยคนที่จะรู้จัก น่าจะถึงเวลากำหนดให้ปัญหาโรค[มะเร็ง](http://www.komchadluek.net/search.php?search=มะเร็ง)เป็นวาระแห่งชาติด้านสุขภาพอย่างจริงจังกันเสียทีนะครับหรือถ้ายังน้อยไปจะให้เป็นวาระแห่งภูมิภาคก็ขอยกสองมือสนับสนุนเต็มที่เลยล่ะครับ...ขอบอก

 .................

(หมายเหตุ : คอลัมน์ รู้ทัน[มะเร็ง](http://www.komchadluek.net/search.php?search=มะเร็ง) : รวมพลังต้านภัย[มะเร็ง](http://www.komchadluek.net/search.php?search=มะเร็ง)ไทย & [มะเร็ง](http://www.komchadluek.net/search.php?search=มะเร็ง)โลก : โดย ... นพ.วีรวุฒิ อิ่มสำราญ)